-
CM कमलनाथ के लिए छिंदवाड़ा विधायक दीपक सक्सेना ने छोड़ी सीट
बिलासपुर हाईकोर्ट म नवा चीफजस्टिस के करे गिस स्वागत, छत्तीसगढ़ी में पढ़व अउ खबर
By
छत्तीसगढ़ी खबर | Published On: 9 Jul, 2018 | 6:55 PM GMT 05:30+
राजभवन म सपथ लेहे के बाद नवनियुक्त चीफ जस्टिस हाईकोर्ट पहुंचिस। जिहां हाईकोर्ट के जस्टिस अऊ न्यायालयीन अधिकारी मन के संग कलेक्टर ह ओकर स्वागत करिस। ओकर सम्मान म सोमवार के कार्यक्रम के आयोजन करे गिस। एकर संग ही कार्यभार ग्रहन के बाद चीफ जस्टिस अजय त्रिपाठी मामला के नियमित सुनवाई करही। बता दन कि चीफ जस्टिस टीबी राधाकृष्णन के स्थानांतरन के आदेस जारी होए के बाद गुरुवार के रजिस्ट्रार जनरल कार्यालय ह आवेशन के आयोजन कर ओला बिदाइ दिस। हाईकोर्ट म आयोजित समारोह म परंपरा के अनुसार कोर्ट रूम म नवनियुक्त चीफ जस्टिस के परिजन मन के अलावा साथी जज मन के परिजन मन, हाईकोर्ट बार एसोसिएसन, स्टेट बार कौंसिल के पदाधिकारी अऊ वकील उपस्थित रहिन।
►कोरिया म स्वास्थ्य सुविधाएं कतका बेहाल हे, एखर अंदाजा ये बात ले लगाए जा सकत हे कि। जिला अस्पताल म भर्ती एक लावारिस मरीज के देहे म चांटी रेंगत मिलिस। उहें अस्पताल के हालत तो छोड़व अस्पताल के जिम्मेदार मन के असंवेदनसीलता के आलम का हे एकर घलो अंदाजा आप मन लगा सकत हव। कि एक जियत मनखे, जेकर इलाज कराए जात हे ओकर देहे म चाटी होना कतका बड़े लापरवाही के बात हे। फेर जब डॉक्टर मन ल ए बिसय म बात करे के प्रयास करे गिस। त डॉक्टर के कहना है कि, हमार अस्पताल म लावारिस लोगनम न के इलाज के कउनो ब्यवस्था नइ हे।
►बेमेतरा म दाढ़ी क्षेत्र के 150 ले ज्यादा किसान मन फसल बीमा ल लेके काफी परेसान हे। बैंक के अधिकारी मन के लापरवाही के खामियाजा किसान मन भुगतत हे। छत्तीसगढ़ राज्य ग्रामीन बैंक दाढ़ी के तिर-तार सनकपाट, जांता, कोदवा, लालपुर, पचभैया के लगभग डेढ़ सौ किसान अइसे हे जेन मन KCC के माध्यम ले बैंक ले लोन ले रहिन। लोन के बेरा फसल बीमा के नाव ले किसान मन के खाता ले प्रीमियम घलो काटे गिस। फेर बैंक अधिकारी के लापरवाही ले किसान मन के रसि काटे के बाद घलो फसल बीमा के प्रीमियम जमा नइ करे गिस। जेकर चलत अब किसान मन फसल बीमा के क्लेम ले वंचित रह गिन। जब एकर सिकायत कलेक्टर ले करे गिस त कलेक्टर ह तत्काल जांच के आदेस दिस।
►बिलासपुर म भनवारटंक अऊ खोडरी रेलवे स्टेसन के बीच पहाड़ के बड़े मलबा गिर गस। जेकर ले ओ रेलवे ट्रैक म रेल के आवागमन रोक दे गिस। मलबा ओ बेरा गिरिस जब गोंदिया बरौनी एक्सप्रेस उहां गुजरे वाला रहिस। फेर मउका रहत ही सूचना दे के बाद ट्रेन ल रोक दे गिस। जेकर बाद ट्रैक ले मलबा हटाए के काम तेज करे गिस। एकर बर ओ रूट ले जाएवाला जम्मो ट्रेन ल रोक दिन। लगभग 5 घंटा के मेहनत के बाद मलबा हटाके लाइन क्लीयर कराए गिस। अप लाइन होए ये घटना के बाद, बिलासपुर ले कटनी अऊ बिलासपुर ले पेंड्रारोड जाए वाला मेमू ट्रेनें के अपडाउन दून्नो ल रद्द कर दे गिस। उहें शालीमार ले उदयपुर जाए वाला एक्सप्रेस ट्रेन ल बिलासपुर ले आगु कटनी रुट म पैसेंजर बनाके रवाना करे जाही।
INH News
Title For Web: Welcome to the new Chief Justice of Bilaspur High Court
unk awa_Deva hne_Deva ces_Latn eng_Latn bho_Deva hne_Deva hne_Deva hne_Deva eng_Latn eng_Latn